NewDelhi : SC के सीनियर वकील प्रशांत भूषण के अनुसार राफेल लड़ाकू विमान करार के मामले में वित्तीय भ्रष्टाचार और राष्ट्रीय सुरक्षा से समझौता दोनों पहलू शामिल हैं, जबकि बोफोर्स कांड में ऐसा नहीं था. प्रशांत भूषण यहां शनिवार को संवाददाताओं से बात कर रहे थे. कहा कि राफेल करार में न केवल भ्रष्टाचार हुआ, बल्कि राष्ट्रीय सुरक्षा से समझौता भी किया गया हुआ. बताया कि बोफोर्स कांड 64 करोड़ रुपए के कमीशन का मामला था, लेकिन उसमें राष्ट्रीय सुरक्षा से समझौते वाला पहलू नहीं था. आरोप लगाया कि राफेल करार में 20,000 करोड़ रुपए का घोटाला हुआ है और राष्ट्रीय सुरक्षा से भी समझौता किया गया है. बता दें कि प्रशांत भूषण से पूछा गया था कि क्या राफेल मुद्दे की तुलना बोफोर्स कांड से की जा सकती है?